CELEX: 52009DP0337
Language: el
Date: 2009-05-05 00:00:00
Title: Αίτηση υπεράσπισης της ασυλίας του Aldo Patriciello Απόφαση του Ευρωπαϊκού Κοινοβουλίου της 5ης Μαΐου 2009 σχετικά με την αίτηση υπεράσπισης των προνομίων και ασυλιών που υπέβαλε ο Aldo Patriciello (2009/2021(IMM))

5.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 212/124
            
         Τρίτη, 5 Μαΐου 2009Αίτηση υπεράσπισης της ασυλίας του Aldo Patriciello
   P6_TA(2009)0337
   Απόφαση του Ευρωπαϊκού Κοινοβουλίου της 5ης Μαΐου 2009 σχετικά με την αίτηση υπεράσπισης των προνομίων και ασυλιών που υπέβαλε ο Aldo Patriciello (2009/2021(IMM))
   2010/C 212 E/21
   
      Το Ευρωπαϊκό Κοινοβούλιο,
   έχοντας υπόψη την αίτηση του Aldo Patriciello για την υπεράσπιση της ασυλίας του σε συνάρτηση με έρευνα που διενεργεί η Εισαγγελία του Περιφερειακού Δικαστηρίου Isernia, η οποία ανακοινώθηκε σε συνεδρίαση της ολομέλειας στις 9 Μαρτίου 2009,
   έχοντας υπόψη τα άρθρα 9 και 10 του Πρωτοκόλλου περί Προνομίων και Ασυλιών των Ευρωπαϊκών Κοινοτήτων της 8ης Απριλίου 1965, και το άρθρο 6, παράγραφος 2, της Πράξης σχετικά με την εκλογή των μελών του Ευρωπαϊκού Κοινοβουλίου με άμεση και καθολική ψηφοφορία, της 20ής Σεπτεμβρίου 1976,
   έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων στις 12 Μαΐου 1964, στις 10 Ιουλίου 1986 και 21 Οκτωβρίου 2008 (1),
   έχοντας υπόψη το άρθρο 6, παράγραφος 3, και το άρθρο 7 του Κανονισμού του,
   έχοντας υπόψη την έκθεση της Επιτροπής Νομικών Θεμάτων (A6-0286/2009),
   
               1.
            
            
               αποφασίζει να υπερασπίσει την ασυλία και τα προνόμια του Aldo Patriciello·
            
         
               2.
            
            
               αναθέτει στον Πρόεδρό του να διαβιβάσει αμέσως την παρούσα απόφαση και την έκθεση της αρμόδιας επιτροπής του στις αρμόδιες αρχές της Ιταλικής Δημοκρατίας.
            
         
      (1)  Υπόθεση 101/63, Wagner κατά Fohrmann και Krier, Συλλ. 1964, σ. 195, υπόθεση 149/85 Wybot κατά Faure και άλλων Συλλ. 1986, σ. 2 391 και συνεκδικασθείσες υποθέσεις C-200/07 και C-201/07 Marra κατά De Gregorio και Clemente, που δεν έχουν ακόμη δημοσιευθεί στη Συλλογή.